Донъяға килгән сабыйҙы мотлаҡ әсәнең күкрәгенә ике сәғәткә һалалар. “Бәй, ул тиклем оҙаҡ ятҡас, аҡырып илайҙыр бит сабый” тигән фекергә лә табиптарҙың яуабы бер: “Иларға тейеш инде, шулай һалҡынды ла, сағыу яҡтылыҡты ла тойорға өйрәнә. Бик һиҙгер бит улар, атай кешенең тыныс тауышын ишетеү менән шымып ҡалалар”. Психологтарҙың әйтеүенсә, тап ошондай тактиль бәйләнеш баланың киләсәк психикаһын билдәләй ҙә инде.